Държавен вестник, бр. 78, 2024 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  78
10 ха земеделска площ, декларирана в съот­
ветствие с чл. 69, параграф 1 от Регламент 
(ЕС) 2021/2116, се освобождават от проверки 
за спазване на предварителните условия и от 
санкциите, посочени в параграфи 1, 2 и 3 от 
чл. 84 и 85 от същия регламент.
Раздел IV
Прилагане на националните стандарти за 
добро земеделско и екологично състояние 
(ДЗЕС)
Чл. 7. Стандартите за добро земеделско и 
екологично състояние (ДЗЕС) са утвърдени 
със заповед на министъра на земеделието и 
храните на основание чл. 55, ал. 1 от ЗПЗП.
Чл. 8. (1) Стандарт за ДЗЕС 1 „Поддържа­
не на съотношението на постоянно затреве­
ните площи (ПЗП) към земеделската площ 
на национално ниво и на ниво стопанство“ 
определя, че съотношението на постоянно 
затревените площи спрямо общата земеделска 
площ, декларирана от земеделските стопани 
през съответната година, не трябва да нама­
лява с повече от 5 % спрямо референтното 
съотношение между постоянно затревени 
площи и обща земеделска площ от 13,17 %, 
определено през 2018 г.
(2) Съотношението на постоянно затре­
вените площи се определя всяка година въз 
основа на площите, декларирани за същата 
година от бенефициентите, получаващи ди­
ректни плащания съгласно дял III, глава II 
от Регламент (ЕС) 2021/2115 или годишни 
плащания съгласно членове 70, 71 и 72 от 
същия регламент в съответствие с чл. 67, 
параграф 1 от Регламент (ЕС) 2021/2116 на 
Европейския парламент и на Съвета. Съот­
ношението се определя от компетентната 
дирекция в Министерството на земеделието 
и храните за прилагане на ОСП в областта 
на растениевъството въз основа на данните за 
декларираните площи, получени от Държавен 
фонд „Земеделие“.
(3) При спад на съотношението с повече 
от 5 % през съответната година земеделските 
стопани, на ниво стопанство, които са пре­
образували постоянно затревени площи и са 
допринесли за намалението на съотношението 
през съответната година, се задължават об­
ратно да възстановят в постоянно затревени 
площи (ПЗП) разораните през съответната 
година ПЗП.
(4) За целите на този стандарт:
1. „постоянно затревена площ“ („постоян­
но затревена площ и постоянно пасище“) е 
„земя, използвана за отглеждане на трева или 
други тревни фуражни култури по естествен 
начин (самозасяване) или чрез култивиране 
(засяване), която не е била включена в сеит­
бооборота на стопанството в продължение на 
5 или повече години, и може да се използва за 
пасище или да се коси, с изключение на земите, 
оставени под угар; тя може да включва други 
видове, като храсти или дървета, при условие 
че преоб­ладават тревите и другите тревни 
фуражи; трева и други тревисти фуражни 
култури са всички тревисти растения, които 
се срещат традиционно, растат на естествените 
пасища и ливади или обикновено са включени 
в смесите от семена, предназначени за зася­
ване на пасища или ливади, независимо дали 
се използват, или не се използват за паша на 
животните; включват набор от земеделски сис­
теми, при които се отглеждат многогодишни 
дървесни или храстовидни видове, които са 
свързани с обработваемата земя или постоянно 
затревени площи с възможно присъствие на 
животни върху същата повърхност, с цел да 
се подобри устойчивото използване на земята, 
върху която се извършват селскостопанските 
дейности, с възможност за разнообразяване 
на производството на стопанството; в случай 
че има дървета, максималният брой дървета 
на хектар не надвишава 100; площите, заети 
с дървета, не трябва да се изваждат, съгласно 
§ 1, т. 22 от допълнителните разпоредби на 
ЗПЗП във връзка с чл. 4, параграф 3, буква 
в) от Регламент (ЕС) 2021/2115, и е била де­
кларирана като такава през 2018 г.; 
2. „обща земеделска площ“ означава зе­
меделската площ, която е декларирана през 
2018 г. в съответствие с чл. 72, параграф 1, 
първа алинея, буква а) от Регламент (ЕС) 
№ 1306/2013 от земеделски стопани, полу­
чаващи директни плащания, и е установена 
съгласно чл. 2, параграф 1, втора алинея, т. 23 
от Делегиран регламент (ЕС) № 640/2014.
Чл. 9. (1) Стандарт за ДЗЕС 2 „Опазване 
на влажни зони и торфища“ определя, че в 
границите на влажните зони и торфищата 
при всички видове земеделски площи се 
забраняват:
1. всички дълбоки почвени обработки, 
свързани с обръщане на почвения хоризонт 
(дълбока оран – 20 – 35 см или плитка оран – 
10 – 20 см), дълбоко разрохкване (60 – 80 см);
2. пресушаването и дренирането;
3. преобразуването и разораването на по­
стоянно затревените площи;
4. изгарянето на растителността;
5. използването на минерални и органични 
азотсъдържащи торове и продукти за расти­
телна защита.
(2) Териториалният обхват на влажните 
зони в Република България с международно 
значение се определя от Министерството на 
околната среда и водите (МОСВ).
Чл. 10. (1) Стандарт за ДЗЕС 3 „Забрана 
за изгаряне на стърнища“ определя забрана 
за изгарянето на стърнища от зърнено-житни 
култури.
(2) Забранява се изгарянето на стърнищата 
съгласно чл. 6, ал. 1, т. 2 от Закона за опазване 
на земеделските земи.